Case ID: 1217786
Sentence 0: İŞİN HALLARİ: Bakı Ağır Cinayətlər Məhkəməsinin xx xxxx 2020-ci il tarixli hökmü ilə Təqsirləndirilən şəxs3 təqsirli bilinib məhkum edilmişdir ona görə ki, o, İran İslam Respublikası vətəndaşları və qeyriləri ilə külli miqdarda narkotik vasitənin satış məqsədi ilə qanunsuz olaraq əldə edilməsi, saxlanması və daşınaraq gömrük sərhədindən gömrük nəzarətindən gizli, bəyan etməməklə, yəni qaçaqmalçılıq yolu ilə Azərbaycan Respublikasına gətirilməsi barədə razılaşaraq qabaqcadan əlbir olan bir qrup şəxs halında cinayət əlaqəsinə girmiş, aralarında olan razılaşmaya və ümumi cinayətkar niyyətə uyğun olaraq, cinayətkar qrupun üzvləri olan İran İslam Respublikası vətəndaşlarından qəsdən qanunsuz olaraq satış məqsədilə əldə edib, saxladıqları və Azərbaycan Respublikasının gömrük sərhədindən gömrük nəzarətindən gizli, bəyan etməməklə qaçaqmalçılıq yolu ilə İran İslam Respublikasından Azərbaycan Respublikasına keçirtdikləri külli miqdarda narkotik vasitəni qəsdən qanunsuz olaraq satış məqsədilə əldə edib, saxlayıb, daşımışdır.